pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ศธ.ให้สัมภาษณ์กรณีการเปิดรับสมัครสอบครูผู้ช่วย
วันพฤหัสบดีที่ 23 มีนาคม 2560
รมว.ศธ.ให้สัมภาษณ์กรณีการเปิดรับสมัครสอบครูผู้ช่วย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยเกี่ยวกับการปรับปรุงหลักเกณฑ์การรับสมัครครูผู้ช่วย สําหรับผู้ที่ยังไม่มีใบอนุญาตปฏิบัติการสอนที่คุรุสภาออกให้
สามารถสมัครสอบแข่งขันได้ก่อน แต่เมื่อผ่านการคัดเลือกแล้ว จะต้องมีใบอนุญาตประกอบวิชาชีพครูหรือหลักฐานที่ใช้แสดงในการประกอบวิชาชีพครูตามที่คุรุสภาออกให้ เพื่อปฏิบัติหน้าที่สอนตั้งแต่วันที่บรรจุและแต่งตั้งเป็นข้าราชการครู
นพ.ธีระเกียรติ เจริญเศรษฐศิลป์ ให้สัมภาษณ์สื่อมวลชนกรณีดังกล่าว รวมทั้งกรณีที่ผู้เรียนครูหลักสูตร 5 ปี อาจจะมีการเคลื่อนไหว โดยกล่าวว่า"เรื่องนี้มีการถกเถียงมานานกว่า 10 ปีแล้วว่าจะมีการเปิดโอกาสให้คนข้างนอกเข้ามาเป็นครูได้หรือไม่และต้องเข้าใจข้อเท็จจริงด้วยว่าในอีก 10 ปีข้างหน้า เราจะมีครูที่เกษียณอายุราชการอีกประมาณ 270,000 คน อีกทั้งภาพใหญ่ในการปฏิรูปการศึกษาของประเทศคือ การได้มาซึ่งครูประจําการ ซึ่งเป็นเรื่องสําคัญที่สุด
อีกหนึ่งประเด็นที่สําคัญคือ การสรรหาบรรจุข้าราชการครู ซึ่งเป็นหน้าที่ของสํานักงานคณะกรรมการการศึกษาขั้นพื้นฐาน (สพฐ.) ในการสรรหาคนที่จะมาทดแทนครูที่จะเกษียณ 270,000 คนเราไม่ได้ปิดกั้นคนเก่า แต่ขณะนี้มีปัญหาว่าหลายสาขา สรรหาเท่าไรก็ไม่เคยได้ และเราต้องการคนเก่งไม่ว่าจะเป็นกระบวนการครูคืนถิ่นซึ่งก็นํามาจากสาขาอื่นด้วย ครั้งนี้เราดีที่เปิดให้สอบ เพราะถ้าจะใช้วิธีเอาครูคืนถิ่นหมดเลย โดยขอมติคณะรัฐมนตรีแล้วเลือกเองหมดเลย โอกาสจะยิ่งไม่มีเพราะฉะนั้นเป็นเรื่องการสรรหา ไม่เกี่ยวกับเรื่องมาตรฐานหรือการทําลายศักดิ์ศรีใคร และเป็นเรื่องของเหตุผล จะมาเถียงกันเรื่องของจิตวิญญาณความเป็นครูก็จะมีการเถียงกันไปมาว่าวัดได้ไหม และเหนือสิ่งอื่นใดต้องมีใครสักคนตัดสินใจว่าประเทศจะเดินอย่างไรตอนนี้ตัดสินใจแล้ว เพราะฉะนั้นถ้าจะเคลื่อนไหวก็ขอให้เป็นเรื่องของวิชาการคุยกันดี ๆ แต่อย่าทําให้เสียศักดิ์ศรี หรือแบล็คเมล์ หรือปลุกเร้าอารมณ์คน"
นพ.ธีระเกียรติ กล่าวเพิ่มเติมถึงกรณีผู้สอบผ่านการคัดเลือกเข้ามาเป็นครูผู้ช่วย สําหรับผู้ที่ไม่ได้จบหลักสูตร 5 ปี แต่จะต้องมาสอบวิชาความเป็นครูด้วยโดยกล่าวว่า "คนที่เสียเปรียบจริง ๆ ไม่ใช่คนที่เรียนจบครู แต่เป็นคนกลุ่มที่ไม่ได้เรียนครู ซึ่งอุตส่าห์ตั้งใจมา พอเข้ามาแล้วต้องไปเรียนประกาศนียบัตรวิชาชีพครู (ป.บัณฑิต) หรือปริญญาโทเรื่องความเป็นครู ซึ่งปกติมีอยู่แล้ว ลองคิดดูว่าเสียสละเพียงใดในการที่จะมาเป็นครู แล้วจะไปกีดกันเขาทําไม โดยเฉพาะอย่างยิ่งถ้าเข้ามาในสาขาขาดแคลนที่เราสรรหาไม่ได้สักที ในสาขาที่หาได้ก็ให้มาแข่งกันถ้าคุณเรียนมาตั้ง 5 ปี คุณก็ต้องเก่งพอที่จะแข่งกับเค้าได้ เรียนมา 5 ปีก็ต้องแข่งได้ทั้งความเป็นครูและวิชาการด้วยเค้าเริ่มจากเสียเปรียบแล้วไปกีดกัน เรื่องการผลิตคนเป็นอีกส่วนหนึ่ง แต่ขณะนี้ต้องดูแลเรื่องการรับสรรหาครูเข้ามา
เพราะฉะนั้น นโยบายกระทรวงศึกษาธิการจะเดินแบบนี้ เหมือนเป็นเจ้าของบริษัทต้องการใครสักคนเข้ามาทํางานต้องเป็นเรื่องของใคร เรื่องของมหาวิทยาลัย หรือเรื่องของบริษัท ดังนั้นให้คุยกันดี ๆ"
รัฐบาลไทย-ข่าวทำเนียบรัฐบาล-รมช.มนัญญา เปิดการประชุมใหญ่สามัญประจำปี 2562
วันจันทร์ที่ 23 ธันวาคม 2562
รมช.มนัญญา เปิดการประชุมใหญ่สามัญประจําปี 2562
รมช.มนัญญา เปิดการประชุมใหญ่สามัญประจําปี 2562 สันนิบาตสหกรณ์แห่งประเทศไทย พร้อมยกระดับการพัฒนาขบวนการณ์สหกรณ์ เดินหน้าจัดตั้งให้ครบทุกจังหวัด
นางสาวมนัญญา ไทยเศรษฐ์ เปิดเผยภายหลังเปิดการประชุมใหญ่สามัญประจําปี 2562 ของสันนิบาตสหกรณ์แห่งประเทศไทย (สสท.) ณ โรงแรมเซ็นทรา บาย เซ็นทารา ศูนย์ราชการแจ้งวัฒนะ ว่า สันนิบาตสหกรณ์แห่งประเทศไทย (สสท.) ได้กําหนดจัดการประชุมใหญ่สามัญประจําปี 2562 เพื่อให้ผู้แทนสหกรณ์สมาชิก ได้รับทราบผลการดําเนินงานในรอบปีที่ผ่านมา และพิจารณาอนุมัติงบประมาณ ประจําปี 2563 ซึ่งปัจจุบันสันนิบาตสหกรณ์ฯ มีสมาชิกซึ่งเป็นสหกรณ์ทั้ง 7 ประเภทรวมกว่า 8,000 สหกรณ์ มีสมาชิกรวมกว่า 12 ล้านคน และมีปริมาณธุรกิจกว่า 2.5 ล้านล้านบาท มีวิสัยทัศน์ ในการพัฒนาสหกรณ์ ปี 2560 – 2564คือ “เป็นองค์กรกลางเพื่อพัฒนาขบวนการสหกรณ์สู่ความเข้มแข็ง มั่นคง ยั่งยืน เป็นเศรษฐกิจฐานรากของประเทศ”
“สันนิบาตสหกรณ์ฯ มีนโยบายที่จะส่งเสริมให้สหกรณ์ในแต่ละจังหวัดรวมตัวกันในนาม สันนิบาตสหกรณ์จังหวัด เพื่อสร้างความสัมพันธ์และเครือข่ายความร่วมมือระหว่างสหกรณ์ในการช่วยเหลือซึ่งกันและกัน ด้านการพัฒนาทรัพยากรบุคคล การบริหารจัดการ การดําเนินธุรกิจ การรักษาผลประโยชน์ส่วนรวมของสหกรณ์และการแก้ไขปัญหาอุปสรรคต่าง ๆ ในส่วนจังหวัดที่ได้จัดตั้งไปแล้ว จะมีการสนับสนุนงบประมาณต่าง ๆ เพื่อให้จังหวัดได้จัดการศึกษาอบรมให้ความรู้ด้านต่าง ๆ แก่สมาชิก และจะดําเนินการจัดตั้งสันนิบาตสหกรณ์จังหวัดอื่น ๆ ให้ครบทุกจังหวัด ซึ่งการจัดตั้งสันนิบาตสหกรณ์จังหวัดนั้น จะช่วยสร้างความเข้มแข็งในการบริหารงานที่มีประสิทธิภาพมากยิ่งขึ้น ทําให้ขบวนการสหกรณ์เกิดความเข้มแข็งและยั่งยืนตามหลักการสหกรณ์” นาวสาวมนัญญา กล่าว
ด้าน นายปรเมศวร์ อินทรชุมนุม ประธานสันนิบาตสหกรณ์แห่งประเทศไทย กล่าวเพิ่มเติมว่า สันนิบาตสหกรณ์ฯ ตระหนักและให้ความสําคัญกับการสร้างเครือข่าย การจัดตั้งสันนิบาตสหกรณ์จังหวัดและการให้ความช่วยเหลือทั้งทางด้านวิชาการและทางด้านกฎหมาย เราได้สัญจรไปทุกภูมิภาคทั่วประเทศเพื่อรับฟังปัญหาต่าง ๆ ของสมาชิก และมีการจัดฝึกอบรมทั่วประเทศเพื่อให้ความรู้และให้สหกรณ์เข้าใจถึงบทบาทหน้าที่ของสันนิบาตสหกรณ์ที่มีต่อสหกรณ์สมาชิก ในส่วนของสันนิบาตสหกรณ์จังหวัด เราได้ดําเนินการจัดตั้งไปแล้ว จํานวน 44 จังหวัด และจังหวัดบุรีรัมย์อยู่ระหว่างการดําเนินการจัดส่งเอกสารมายังสันนิบาตสหกรณ์เพื่อประกาศจัดตั้งเป็นลําดับที่ 45นอกจากนี้ ยังมีอีก 7 จังหวัด ที่อยู่ระหว่างประชุมใหญ่ครั้งแรกเพื่อเลือกคณะกรรมการสันนิบาตสหกรณ์จังหวัด ได้แก่ จังหวัดกระบี่ ภูเก็ต อํานาจเจริญ มุกดาหาร สระแก้ว ฉะเชิงเทรา และนราธิวาส
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​นายกฯห่วงใยประชาชน เดินทางทำบุญช่วงวันหยุด ขอระมัดระวังและป้องกันตนเองจากโควิด 19
วันจันทร์ที่ 6 กรกฎาคม 2563
​นายกฯห่วงใยประชาชน เดินทางทําบุญช่วงวันหยุด ขอระมัดระวังและป้องกันตนเองจากโควิด 19
​นายกฯห่วงใยประชาชน เดินทางทําบุญช่วงวันหยุด ขอระมัดระวังและป้องกันตนเองจากโควิด 19
(วันนี้ 6 กรกฎาคม 2563) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยประชาชน ช่วงวันหยุดยาวเนื่องในวันอาสาฬหบูชา และวันเข้าพรรษา ซึ่งเป็นวันหยุดต่อเนื่องและตรงกับช่วงเวลาผ่อนปรนมาตรการระยะที่ 5 ที่ประชาชนตั้งใจใช้ช่วงเวลานี้ เดินทางไปต่างจังหวัดเพื่อทําบุญและพักผ่อน จึงขอให้ทุกคนใช้ถนน ขับขี่ยานพาหนะ อย่างปลอดภัย ไม่ประมาท รวมทั้งยังต้องปฏิบัติตามมาตรการสาธารณสุขอย่างเข้มงวด เพื่อดูแล ป้องกันการแพร่ระบาดของโควิด 19 ที่ถึงแม้ว่าไทยจะไม่พบผู้ติดเชื้อในประเทศมานานกว่า 40 วันติดต่อกัน แต่อย่างไรก็ดีขอให้ทุกคนไม่ประมาท การ์ดอย่าตกดูแลป้องกันตนเอง สวมหน้ากาก ไม่อยู่ในที่แออัด เว้นระยะห่างและหมั่นล้างมือทําความสะอาด เป็นต้น รวมทั้งขอให้ทุกคนได้ร่วมทําบุญในวันสําคัญทางศาสนา ได้บุญดั่งที่ตั้งใจและร่วมทํานุบํารุงพระพุทธศาสนาให้ยั่งยืนสืบไปด้วย
รัฐบาลไทย-ข่าวทำเนียบรัฐบาล-ร้านตัดผมและร้านเสริมสวย ต้องดำเนินการอย่างไรให้ปลอดภัย ในช่วงไวรัสโควิด-19 แพร่ระบาด ?? A :
วันอังคารที่ 5 พฤษภาคม 2563
ร้านตัดผมและร้านเสริมสวย ต้องดําเนินการอย่างไรให้ปลอดภัย ในช่วงไวรัสโควิด-19 แพร่ระบาด ?? A :
ร้านตัดผมและร้านเสริมสวย ต้องดําเนินการอย่างไร ในช่วงไวรัสโควิด-19  ??
Q : ร้านตัดผมและร้านเสริมสวย ต้องดําเนินการอย่างไรให้ปลอดภัย ในช่วงไวรัสโควิด-19 แพร่ระบาด ??
A :
- จัดจุดบริการเจลแอลกอฮอล์
- จํากัดจํานวนผู้ใช้บริการ
- หมั่นทําความสะอาดอุปกรณ์ในร้านเสมอ
- ให้บริการฉพาะ ตัด สระ ไดร์ ไม่เกิน 1 ชั่วโมง
- บังคับให้มีการสวมหน้ากากอนามัย/Face Shield ตลอดเวลา
- งดการสนทนาที่ไม่จําเป็น
- ให้มีการระบายอากาศอย่างเหมาะสม
- ล้างมือทุกครั้งหลังให้บริการ
รัฐบาลไทย-ข่าวทำเนียบรัฐบาล-หมั่นล้างมือทุกครั้ง จะช่วยป้องกันโรคติดเชื้อต่างๆ ได้
วันศุกร์ที่ 15 พฤษภาคม 2563
หมั่นล้างมือทุกครั้ง จะช่วยป้องกันโรคติดเชื้อต่างๆ ได้
วิถีชีวิตใหม่ รักษาความสะอาด
รัฐบาลไทย-ข่าวทำเนียบรัฐบาล-รองนายกรัฐมนตรีเปิดอุทยานการเรียนรู้แม่ฮ่องสอน
วันศุกร์ที่ 2 มิถุนายน 2560
รองนายกรัฐมนตรีเปิดอุทยานการเรียนรู้แม่ฮ่องสอน
ยกระดับคุณภาพการศึกษา และสร้างโอกาสการเรียนรู้อย่างเท่าเทียมแก่เยาวชน
วันนี้ (2 มิ.ย.60) เวลา 10.30 น. พลอากาศเอก ประจิน จั่นตอง รองนายกรัฐมนตรี เป็นประธานเปิดอุทยานการเรียนรู้แม่ฮ่องสอน ที่อาคารหมอกใหม่ อ.เมือง จ.แม่ฮ่องสอน เพื่อให้บริการวิชาการ เทคโนโลยี นวัตกรรมและเป็นพื้นที่แลกเปลี่ยนเรียนรู้แก่นักเรียน นักศึกษา เยาวชนและประชาชนในจังหวัดแม่ฮ่องสอน
รองนายกรัฐมนตรี กล่าวชื่นชนหลายหน่วยงานที่ผลักดันจนเกิดเป็นอุทยานการเรียนรู้ แม่ฮ่องสอน สามารถต่อยอดให้เด็กได้รับการพัฒนา อุทยานการเรียนรู้ แม่ฮ่องสอนประกอบด้วยห้องสมุดมีชีวิต TK Park บริการหนังสือสื่อความรู้กว่า 3,000 รายการ พร้อมสื่อการเรียนรู้มัลติมีเดียที่หลากหลาย ห้องศูนย์ความรู้กินได้ บริการสื่อสําหรับเป็นแนวทางการประกอบอาชีพการทํามาหากินที่เหมาะสมกับพื้นที่ โดยสามารถเรียนรู้ด้วยตนเองผ่านชุดความรู้ต่าง ๆ ห้องเต้นหรือสตูดิโอ สําหรับผู้มีใจรักในการเต้นเพื่อเสริมสร้างสุขภาพที่ดีด้วยการขยับร่างกาย ห้องเด็กเป็นห้องส่งเสริมกิจกรรมส่งเสริมเสริมทักษะและการเรียนรู้สําหรับเยาวชนให้เล่นดีวยความสนุกในบรรยากาศแห่งการเรียนรู้ที่เหมาะสมกับวัย ห้องอินเทอร์เน็ตสีขาว บริการคอมพิวเตอร์ แท็บเล็ต อินเตอร์เน็ตฟรี wifi ที่ปลอดภัย โดยกลั่นกรองเว็บไซต์ที่ไม่เหมาะสม ห้องสมุดไอที ดนตรีและภาพยนตร์บริการสื่อการเรียนรู้ด้านไอที รูปแบบหนังสือนิตยสาร สื่อดิจิทัล ทั้งจากแหล่งเรียนรู้ภายนอก วงดนตรีและการจัดฉายภาพยนตร์ ลานหมอกใหม่เป็นจุดนัดพบของเด็กเยาวชนประชาชนเพื่อสร้างสรรค์กิจกรรมนันทนาการและนิทรรศการความรู้ จัดจําหน่ายสินค้าชุมชนพร้อมจัดแสดงข้อมูลผลิตภัณฑ์จากแหล่งต่าง ๆ ของจังหวัด
ทั้งนี้ ผู้ที่สนใจสามารถติดต่อเข้าใช้บริการได้ตั้งแต่เวลา 08.30 - 21.00 ณ อุทยานการเรียนรู้แม่ฮ่องสอน ที่อาคารหมอกใหม่ อ.เมือง จ.แม่ฮ่องสอน ทุกวันไม่เว้นวันหยุดราชการ
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิดสัมมนา “สานสัมพันธ์เครือข่ายภาครัฐ GCC 1111 ประจำปี 2561”
วันพฤหัสบดีที่ 14 มิถุนายน 2561
รองปลัดกระทรวงดิจิทัลฯ เป็นประธานเปิดสัมมนา “สานสัมพันธ์เครือข่ายภาครัฐ GCC 1111 ประจําปี 2561”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดงานสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111 ประจําปี 2561” ภายใต้โครงการศูนย์บริการข้อมูลภาครัฐเพื่อประชาชน (Government Contact Center : GCC 1111) โดยกระทรวงดิจิทัลฯ และบริษัท ทีโอที จํากัด (มหาชน) จัดขึ้น เพื่อให้เครือข่ายภาครัฐตระหนักถึงบทบาทและความสําคัญของการมีส่วนร่วมในการสนับสนุนด้านข้อมูลและการบริการ อีกทั้งเปิดโอกาสให้เครือข่ายภาครัฐได้แลกเปลี่ยนแนวคิดและร่วมกันพัฒนาการให้บริการของศูนย์บริการข้อมูลภาครัฐเพื่อประชาชน ตอบสนองความต้องการของผู้ใช้บริการยุคดิจิทัล นอกจากนี้ ยังมีกิจกรรมแลกเปลี่ยนความคิดเห็น ในหัวข้อ “บริการบน Social Media อย่างไรให้ตรงใจประชาชน” รวมถึงการสาธิตการให้บริการ Social Management Service ซึ่งเป็นกระบวนการการบริหารจัดการการให้บริการผ่านสื่อสังคมออนไลน์ เนื่องด้วยปัจจุบันเทคโนโลยีมีความก้าวหน้าและทันสมัย ประกอบกับวิถีการดําเนินชีวิตของประชาชนหรือผู้ใช้บริการที่หันมาใช้สื่อออนไลน์แทนสื่อแบบเดิมๆ ในการสื่อสารมากขึ้น และเป็นช่องทางในการสื่อสารที่มีความรวดเร็ว กว้างไกล รวมทั้งมีอิทธิพลต่อสังคมในทุกภาคส่วน ซึ่งหน่วยงานภาครัฐจําเป็นต้องให้ความสําคัญและเข้าใจบริบทต่างๆที่เกี่ยวข้อง เพื่อให้สามารถบริหารจัดการช่องทางสื่อสารดังกล่าวให้เกิดประโยชน์สูงสุดต่อไป เมื่อวันที่ 13 มิถุนายน 2561 ณ สํานักงานใหญ่ บริษัท ทีโอที จํากัด (มหาชน) ถนนแจ้งวัฒนะ เขตหลักสี่ กรุงเทพฯ
**************************
รัฐบาลไทย-ข่าวทำเนียบรัฐบาล-กระทรวงดิจิทัลฯ - ปอท. จับกุมผู้ต้องหา แอบอ้างนามสกุลนายกรัฐมนตรี หลอกลวงขายออนไลน์”
วันจันทร์ที่ 2 กันยายน 2562
กระทรวงดิจิทัลฯ - ปอท. จับกุมผู้ต้องหา แอบอ้างนามสกุลนายกรัฐมนตรี หลอกลวงขายออนไลน์”
กระทรวงดิจิทัลฯ - ปอท. จับกุมผู้ต้องหา แอบอ้างนามสกุลนายกรัฐมนตรี หลอกลวงขายออนไลน์”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้สั่งการให้ นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกกระทรวงดิจิทัลเพื่อเศรษฐกิจและสังคม พร้อมด้วย พ.ต.อ.ศิริวัฒน์ ดีพอ รองโฆษกกองบังคับการปราบปรามการกระทําความผิดเกี่ยวกับอาชญากรรมทางเทคโนโลนีหรือ (ปอท.) โดยได้ดําเนินการปิดกั้นข้อมูลที่ไม่เหมาะสมฯ และสืบสวนสอบสวน ติดตามการจับกุม ผู้กระทําผิดฯ โดยเมื่อวันที่ 30 สิงหาคม 2562 ภายใต้การอํานวยการของ น.อ.สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม , พล.ต.ต.ไพบูลย์ น้อยหุ่น ผบก.ปอท. , พ.ต.อ.ศิริวัฒน์ ดีพอ รอง ผบก.ปอท. , พ.ต.อ.ขวัญชัย พัฒรักษ์ ผกก.3 บก.ปอท. ได้สั่งการตามอํานาจหน้าที่ให้เจ้าหน้าที่ตํารวจ บก.ปอท. สืบสวนจับกุม นายนัท (สงวนนามสกุล) อายุ 23 ปี ผู้ต้องหาตามหมายจับของศาลอาญาที่ 1328/2562 ลงวันที่ 30 สิงหาคม 2562 ซึ่งได้มีการติดตามการจับกุมตัวได้ที่บ้านพักในอําเภอเมือง จังหวัดเลย และได้แถลงข่าวผู้ต้องหา มีการปลอม FB ใช้นามสกุลนายกฯ หลอกลวงประชาชน เมื่อวันที่ 31 สิงหาคม 2562 ที่ บก.ปอท. ชั้น4 อาคารรัฐประศาสนภักดี (อาคารB) ศูนย์ราชการเฉลิมพระเกียรติ 80 พรรษาฯ ถ.แจ้งวัฒนะ ซึ่งผู้ต้องหาชาย 1 ราย ปลอม Facebook โดยใช้นามสกุล นายกรัฐมนตรี (จันทร์โอชา) หลอกลวงขายนาฬิกา โดยไม่มีการส่งสินค้า มีผู้เสียหายเป็นจํานวนมาก ซึ่งเป็นความผิด พ.ร.บ.คอมพิวเตอร์ฯ มาตรา 14(1) และฉ้อโกงประชาชน เบื้องต้นจากการสอบปากคําผู้ต้องหาให้การรับสารภาพ และไม่ได้รู้จักกับ นายกรัฐมนตรี เป็นการส่วนตัว
****************
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว ส่งคนไทยจำนวน 35 คนที่ตกค้างในญี่ปุ่น เดินทางกลับประเทศไทย [กระทรวงการต่างประเทศ]
วันจันทร์ที่ 27 เมษายน 2563
สถานเอกอัครราชทูต ณ กรุงโตเกียว ส่งคนไทยจํานวน 35 คนที่ตกค้างในญี่ปุ่น เดินทางกลับประเทศไทย [กระทรวงการต่างประเทศ]
สถานเอกอัครราชทูต ณ กรุงโตเกียว ส่งคนไทยจํานวน 35 คนที่ตกค้างในญี่ปุ่น เดินทางกลับประเทศไทย
เมื่อวันที่ 27 เมษายน 2563 คนไทย 35 คนที่ตกค้างในญี่ปุ่น เดินทางกลับประเทศไทยโดยสายการบิน Japan Airlines เที่ยวบินที่ JL 031 จากท่าอากาศยานฮาเนดะ เดินทางถึงประเทศไทยเวลา 15.40 น.
เที่ยวบินดังกล่าวเป็นเที่ยวบินที่ได้รับอนุญาตให้ทําการบินรับส่งบุคคลกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียวประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย โดยมีจํานวนผู้โดยสารตามที่ได้รับการจัดสรรตามศักยภาพของการรองรับผู้ที่เดินทางกลับจากต่างประเทศทั่วโลก 200 คนต่อวัน
ทั้งนี้ ผู้โดยสารคนไทยที่ขึ้นเที่ยวบินข้างต้นทั้ง 35 คน เป็นผู้ที่ลงทะเบียนในแบบฟอร์มแจ้งความประสงค์จะเดินทางกลับไทยจากประเทศญี่ปุ่นโดยเร่งด่วน กับสถานเอกอัครราชทูตฯ และรับทราบเกี่ยวกับมาตรการกักตัว 14 วัน หลังจากที่เดินทางถึงประเทศไทย โดยสถานเอกอัครราชทูตฯ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัว 14 วันด้วยแล้ว
#น้ําใจคนไทยไม่ทิ้งกัน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ สร้างมาตรการป้องกันอาชญากรรมทางคอมพิวเตอร์
วันพฤหัสบดีที่ 28 มิถุนายน 2561
กระทรวงยุติธรรม โดยกรมสอบสวนคดีพิเศษ สร้างมาตรการป้องกันอาชญากรรมทางคอมพิวเตอร์
กระทรวงยุติธรรม โดยกรมสอบสวนคดีพิเศษ สร้างมาตรการป้องกันอาชญากรรมทางคอมพิวเตอร์
ในวันพุธที่ ๒๗ มิถุนายน ๒๕๖๑ เวลา ๐๙.๐๐ น. ณ ห้องแคทลียา โรงแรมรามาการ์เด้นท์ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีเปิดการสัมมนาโครงการแลกเปลี่ยนองค์ความรู้ และกําหนดมาตรการ
แนวทางการบังคับใช้กฎหมายในกลุ่ม ASEAN Economic Community (AEC)
ในการป้องกันอาชญากรรมทางคอมพิวเตอร์เพื่อพัฒนากฎหมายและกระบวนการยุติธรรม
โดยมี พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ
พร้อมด้วยผู้แทนจากกลุ่มประเทศอาเซียน ๑๐ ประเทศ ผู้เชี่ยวชาญด้านอาชญากรรมไซเบอร์
และหน่วยงานบังคับใช้กฎหมาย อาทิ สํานักงานพัฒนาธุรกรรมทางอิเล็กทรอนิกส์ (ETDA)
สํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC)
คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
สํานักงานคณะกรรมการกํากับหลักทรัพย์และตลาดหลักทรัพย์ (กลต.)
สํานักงานอัยการ สํานักงานตํารวจแห่งชาติ จํานวนกว่า ๑๒๐ คน เข้าร่วมงานฯ
โอกาสนี้ ปลัดกระทรวงยุติธรรม กล่าวว่า การสัมมนาในครั้งนี้จัดขึ้นเพื่อให้เจ้าหน้าที่จากหน่วยงาน
ที่ทําหน้าที่ด้านการต่อต้านอาชญากรรมคอมพิวเตอร์ได้มีโอกาสหารือ แลกเปลี่ยนข้อมูล
ตลอดจนเสริมสร้างความร่วมมือระหว่างหน่วยงานภายในประเทศไทยและภูมิภาคอาเซียน
ซึ่งอาชญากรรมคอมพิวเตอร์นั้นมีตั้งแต่ระดับพื้นฐานไปจนถึงระดับที่มีความซับซ้อนมากขึ้น
ดังนั้น จึงมีความจําเป็นที่จะต้องผลักดันกฎหมายเกี่ยวกับอาชญากรรมคอมพิวเตอร์ระหว่างประเทศ
รวมไปถึงการสร้างช่องทางให้หน่วยงานบังคับใช้กฎหมายสามารถติดต่อสื่อสารและแลกเปลี่ยนข้อมูล
ระหว่างกัน เพื่อเสริมประสิทธิภาพในการปราบปรามผู้กระทําความผิดและปรับแก้กฎหมาย
เพื่อยับยั้งการเกิดอาชญากรรมคอมพิวเตอร์ที่กําลังเพิ่มความรุนแรงและสร้างความเสียหายแก่สังคมปัจจุบัน
รัฐบาลไทย-ข่าวทำเนียบรัฐบาล-รองปลัดวรวรรณฯ ลงพื้นที่ จ.ขอนแก่น ติดตามการดำเนินงานโครงการพัฒนาผลิตภัณฑ์สิ่งทอ เพิ่มมูลค่าสู่ศูนย์กลางแฟชั่นระดับภูมิภาค ตอบสนองกลุ่มคนรุ่นใหม่
วันศุกร์ที่ 10 กรกฎาคม 2563
รองปลัดวรวรรณฯ ลงพื้นที่ จ.ขอนแก่น ติดตามการดําเนินงานโครงการพัฒนาผลิตภัณฑ์สิ่งทอ เพิ่มมูลค่าสู่ศูนย์กลางแฟชั่นระดับภูมิภาค ตอบสนองกลุ่มคนรุ่นใหม่
นางวรวรรณ ชิตอรุณ รองปลัดกระทรวงอุตสาหกรรม  ลงพื้นที่ จ.ขอนแก่น ติดตามการดําเนินงานโครงการพัฒนาผลิตภัณฑ์สิ่งทอ เพิ่มมูลค่าสู่ศูนย์กลางแฟชั่นระดับภูมิภาค ตอบสนองกลุ่มคนรุ่นใหม่
จังหวัดขอนแก่น : วันที่ 10 กรกฎาคม 2563 นางวรวรรณ ชิตอรุณ รองปลัดกระทรวงอุตสาหกรรม ในฐานประธานคณะทํางานติดตามเร่งรัดการใช้จ่ายเงินงบประมาณของสถาบันเครือข่าย กระทรวงอุตสาหกรรมและคณะลงพื้นที่ติดตามผลการดําเนินโครงการพัฒนาผลิตภัณฑ์สิ่งทอด้วยการออกแบบผลิตภัณฑ์มูลค่าเพิ่มสูงสู่ศูนย์กลางแฟชั่นระดับภูมิภาคในพื้นที่ภาคตะวันออกเฉียงเหนือ ระยะที่ 2 ประจําปีงบประมาณ พ.ศ.2563
โดยในส่วนของจังหวัดขอนแก่น ได้ดําเนินงานภายใต้แนวคิด “งามสง่าเหลืองดอกคูนบานสะพรั่ง” Beautyful Dokkoon Blossom โดยใช้เทคโนโลยีและเทคนิคพิเศษ การพิมพ์ดิจิตอลลวดลายลงบนผ้าไหมด้วยโครงสร้างผ้าทอแบบใหม่ เพื่อให้ผ้าไหมมีมิติ สามารถนําไปตัดเย็บเสื้อผ้าได้หลากหลายมากกว่ารูปแบบเดิม
สร้างอัตลักษณ์ทางวัฒนธรรม ผสานเทคโนโลยีเพื่อเพิ่มมูลค่า สนองตอบความต้องการของผู้บริโภคกลุ่มคนรุ่นใหม่ ก่อให้เกิดการจ้างงานและสร้างรายได้ในท้องถิ่น พร้อมเพิ่มศักยภาพให้ผู้ประกอบการในอุตสาหกรรมสิ่งทอและผ้าพื้นเมืองให้สามารถแข่งขันได้
โดยในจุดแรก เยี่ยมชมการดําเนินงานของกลุ่มผ้าไหมมัดหมี่ย้อมสีธรรมชาติโพนเพ็ก-บ้านหนองหญ้าปล้อง อําเภอมัญจาคีรี
จุดที่ 2 เยี่ยมชมการดําเนินงานของกลุ่มทอผ้าไหมมัดหมี่บ้านหัวฝาย อําเภอชนบท ซึ่งกลุ่มดังกล่าวมีจุดเด่นเรื่องการรวมและบริหารจัดการกลุ่มพี่น้องประชาชนในพื้นที่ได้อย่างเข้มแข็งและมีประสิทธิภาพ การกระจายสินค้าด้วยระบบการค้าออนไลน์
โดยมี นายพัตทอง กิตติวัฒน์ อุตสาหกรรมจังหวัดขอนแก่น นายวรวิทย์ จิรัฐิติเจริญ ผู้อํานวยการศูนย์ส่งเสริมอุตสาหกรรมภาคที่ 5 นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม และนางสุดา ยังให้ผล ผู้อํานวยการฝ่ายพัฒนาอุตสาหกรรม สถาบันพัฒนาอุตสาหกรรมสิ่งทอ ร่วมลงพื้นที่
รัฐบาลไทย-ข่าวทำเนียบรัฐบาล-นายกรัฐมนตรีอวยพรปีใหม่ 2561 ขอให้คนไทยพบแต่สิ่งที่ดีและยึดมั่นพลังแห่งความสามัคคี
วันพุธที่ 3 มกราคม 2561
นายกรัฐมนตรีอวยพรปีใหม่ 2561 ขอให้คนไทยพบแต่สิ่งที่ดีและยึดมั่นพลังแห่งความสามัคคี
นายกรัฐมนตรีอวยพรปีใหม่ 2561 ขอให้คนไทยพบแต่สิ่งที่ดีและยึดมั่นพลังแห่งความสามัคคี
ช่วงเข้าสู่เวลาปีใหม่ (1 ม.ค. 61) พล.อ.ประยุทธ์ จันทร์โอชา นายกรัฐมนตรี ได้กล่าวอวยพรประชาชนคนไทยเนื่องในโอกาสวันขึ้นปีใหม่ 2561 ผ่านทาง โทรทัศน์รวมการเฉพาะกิจแห่งประเทศไทย (ทรท.) ว่า
“พี่น้องประชาชนชาวไทยที่เคารพ เนื่องในศุภวาระขึ้นปีใหม่ พุทธศักราช 2561 ในวันนี้ ถือเป็นนิมิตหมายอันดีในการก้าวไปสู่สิ่งที่ดียิ่งขึ้นของประเทศไทย และเป็นปีแห่งความหวังใหม่ที่ทุกท่านจะได้พบแต่สิ่งที่ดีงาม มีความสุข และประสบความสําเร็จในทุกด้าน ผมในนามรัฐบาล ขอขอบคุณเจ้าหน้าที่ภาครัฐทุกฝ่าย ภาคเอกชน และพี่น้องประชาชนชาวไทย ที่ได้ร่วมแรงร่วมใจแสดงออกถึงความสามัคคีในการขับเคลื่อนประเทศชาติให้สามารถเดินหน้าก้าวผ่านอุปสรรคต่าง ๆ ในปี 2560 ที่ผ่านมา และหวังเป็นอย่างยิ่งว่าพวกเราประชาชนชาวไทยจะยังคงยึดมั่นในพลังแห่งความสามัคคีและนําเอาความรักที่มีต่อประเทศชาติมาเป็นพลังในการขับเคลื่อนประเทศไทยอันเป็นที่รักยิ่งของเราให้พัฒนาก้าวหน้าสืบต่อไป พี่น้องประชาชนชาวไทยที่รักครับ เนื่องในวาระวันขึ้นปีใหม่ พุทธศักราช 2561
ผมขออัญเชิญอํานาจสิ่งศักดิ์สิทธิ์ทั้งหลายที่ทุกท่านเคารพนับถือ ได้โปรดดลบันดาลให้พี่น้องคนไทยทั้งที่อยู่ในประเทศไทยและต่างประเทศทั่วโลก จงประสบแต่ความสุข ความเจริญ ปราศจากอุปสรรคภยันตรายทั้งปวง และสัมฤทธิ์ผลในสิ่งที่พึงปรารถนาโดยทั่วกัน
ในโอกาสนี้ ผมขอเชิญพี่น้องประชาชนชาวไทย ร่วมกันตั้งจิตอธิษฐานขออัญเชิญคุณพระศรีรัตนตรัย พร้อมด้วยพระสยามเทวาธิราช และพระบารมีแห่งสมเด็จ พระบูรพมหากษัตริยาธิราชเจ้าทุกพระองค์ ได้โปรดอภิบาลบันดาลดลให้สมเด็จพระเจ้าอยู่หัว และพระบรมวงศานุวงค์ทุกพระองค์ ทรงพระเจริญด้วยจตุรพิธพรชัยทุกประการ ทรงพระเกษมสําราญ พระสุขภาพพลานามัยแข็งแรง มีพระราชประสงค์จํานงหมายสิ่งใด จงสัมฤทธิ์ดังพระราชหฤทัยปรารถนา ทรงสถิตเป็นพระมิ่งขวัญร่มเกล้าแก่พสกนิกรชาวไทยตราบกาลและนานเทอญ สวัสดีปีใหม่ 2561 ครับ”
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้บริหารสถาบันรับรองมาตรฐานไอเอสโอ นำทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันพฤหัสบดีที่ 12 มกราคม 2560
ผู้บริหารสถาบันรับรองมาตรฐานไอเอสโอ นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
12 มค 60 ผู้บริหารสถาบันรับรองมาตรฐานไอเอสโอ นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ วันที่ 11 มกราคม 2560 นําทีมโดย นางพรรณี อังศุสิงห์ ผู้อํานวยการสถาบันรับรองมาตรฐานไอเอสโอ นายจงรักษ์ โรจน์พลาเสถียร รองผู้อํานวยการสถาบันฯ นายฐานิต ปิยะศิริศิลป์ ผู้อํานวยฝ่ายรับรองระบบ พร้อมด้วยพนักงานจากสถาบันรับรองมาตรฐานไอเอสโอ บริการอาหารและเครื่องดื่ม ดังนี้
- แซนวิส 2 ชิ้น 500 ชุด
- กาแฟ 250 แก้ว
- โอวัลติน 250 แก้ว
- น้ําดื่ม 500 แก้ว
- ก๋วยเตี๋ยวคั่วไก่ 500 ชุด
- น้ําดื่ม 500 แก้ว
- ข้าวเหนียวสังขยา 2 ห่อ 500 ชุด
- น้ําดื่ม 500 แก้ว
- ข้าวผัดกุ้ง 500 ชุด
- น้ําดื่ม 500 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือ สถาบันรับรองมาตรฐานไอเอสโอ พร้อมด้วยบริษัท ศรสอง จํากัด ร่วมบริจาคน้ําผลไม้รวม 384 กล่องรัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ วันที่ 11 มกราคม 2560 นําทีมโดย นางพรรณี อังศุสิงห์ ผู้อํานวยการสถาบันรับรองมาตรฐานไอเอสโอ นายจงรักษ์ โรจน์พลาเสถียร รองผู้อํานวยการสถาบันฯ นายฐานิต ปิยะศิริศิลป์ ผู้อํานวยฝ่ายรับรองระบบ พร้อมด้วยพนักงานจากสถาบันรับรองมาตรฐานไอเอสโอ บริการอาหารและเครื่องดื่ม ดังนี้
- แซนวิส 2 ชิ้น 500 ชุด
- กาแฟ 250 แก้ว
- โอวัลติน 250 แก้ว
- น้ําดื่ม 500 แก้ว
- ก๋วยเตี๋ยวคั่วไก่ 500 ชุด
- น้ําดื่ม 500 แก้ว
- ข้าวเหนียวสังขยา 2 ห่อ 500 ชุด
- น้ําดื่ม 500 แก้ว
- ข้าวผัดกุ้ง 500 ชุด
- น้ําดื่ม 500 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือ สถาบันรับรองมาตรฐานไอเอสโอ พร้อมด้วยบริษัท ศรสอง จํากัด ร่วมบริจาคน้ําผลไม้รวม 384 กล่อง
รัฐบาลไทย-ข่าวทำเนียบรัฐบาล-กระทรวงดิจิทัลฯ มีมติให้ ThaiCERT ปฏิบัติหน้าที่ศูนย์ประสานฯ จนกว่าจะจัดตั้ง National CERT แล้วเสร็จ
วันพุธที่ 18 มีนาคม 2563
กระทรวงดิจิทัลฯ มีมติให้ ThaiCERT ปฏิบัติหน้าที่ศูนย์ประสานฯ จนกว่าจะจัดตั้ง National CERT แล้วเสร็จ
กระทรวงดิจิทัลฯ มีมติให้ ThaiCERT ปฏิบัติหน้าที่ศูนย์ประสานฯ จนกว่าจะจัดตั้ง National CERT แล้วเสร็จ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือการดําเนินการร่วมกันของศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ (National CERT) โดยมีเจ้าหน้าที่ ผู้แทนจากหน่วยงานที่เกี่ยวข้อง อาทิ Thai Cert สพธอ กระทรวงกลาโหม สํานักงานตํารวจแห่งชาติ เข้าร่วม ณ ห้องประชุม ๘๐๑ ชั้น ๘ สํานักงานปลัดกระทรวงดิจิทัลเพื่อเศรษฐกิจและสังคม อาคารรัฐประศาสนภักดี (อาคารบี) ศูนย์ราชการฯ แจ้งวัฒนะ กรุงเทพฯ เมื่อวันอังคารที่ ๑๗ มีนาคม ๒๕๖๓ การประชุมวันนี้ มีเรื่องเพื่อทราบ คือที่ประชุมได้มีมติให้ศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ThaiCERT) ภายใต้สํานักงานพัฒนาธุรกรรมทางอิเล็กทรอนิกส์ ปฏิบัติหน้าที่ศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ (National CERT) ตามมาตรา ๒๒ ไปจนกว่าจะมีการจัดตั้งศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ (National CERT) แล้วเสร็จ โดยให้กระทรวงดิจิทัลฯ กํากับดูแลต่อไป
โดยที่ประชุมฯ ได้มีข้อสังเกตว่า “แม้ว่าจะให้ศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ThaiCERT) ภายใต้สํานักงานพัฒนาธุรกรรมทางอิเล็กทรอนิกส์ ปฏิบัติหน้าที่ศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ (National CERT) อาจมีบุคลากรไม่เพียงพอ เห็นควรเสนอให้กระทรวงดิจิทัลเพื่อเศรษฐกิจและสังคมพิจารณาในการขอรับสนับสนุนบุคลากรกระทรวงกลาโหม และสํานักงานตํารวจแห่งชาติร่วมด้วยพร้อมกําหนดแผนงานและรายละเอียดต่อไป
************